Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18180

c) a futópálya irányt jelző fények; vagy az adott futópálya vonatkozásában a fenti fény-egységek kombinációja. Megjegyzés: A körözési tájékoztató fények telepítésével kapcsolatos útmutató a Repülőtér Tervezési Kézikönyv 4. részében található. Jellemzők 5.3.6.4 Ajánlás — A körözési tájékoztató fények állandó sugárzó, vagy villogó fények legyenek, fényerejük és fény-sugár terjedésük megfelelő legyen azokhoz a látási körülményekhez valamint környezeti fény viszonyokhoz, amelyek között a látás utáni körözéses megközelítéseket végre kívánják hajtani. A villogó fények színe fehér és az állandó fények színe fehér, vagy világos, gázzal töltött égő szín legyen. 5.3.6.5 Ajánlás — A fényeket úgy tervezzék meg és helyezzék el, hogy azok ne vakítsák, vagy zavarják meg a leszálláshoz történő megközelítést, felszállást, vagy gurulást végrehajtó repülőgépvezetőt. 5.3.7 Futópálya bevezető irány-fény rendszer Alkalmazás 5.3.7.1 Ajánlás — A futópálya bevezető irány-fény rendszert olyan helyen telepítsék, ahol egy meghatározott megközelítési repülési pálya mentén, például a veszélyes földfelszíni képződmények elkerülése, vagy zajcsökkentés céljából kívánatos a látás utáni irányvezetés biztosító segédeszközök alkalmazása. Megjegyzés: A futópálya bevezető irány-fény rendszer telepítésével kapcsolatos útmutató a Repülőtér Tervezési Kézikönyv 4. részében található. Elhelyezés 5.3.7.2 Ajánlás — A futópálya bevezető irány-fény rendszer olyan fény csoportokból áll, amelyek kijelölik a kívánatos megközelítési repülési pályát. Az egyes fénycsoportok az előzőtől láthatók legyenek és a közöttük levő távolság ne haladja meg a kb. 1600 métert. Megjegyzés: A futópálya bevezető irány-fény rendszerek egyenes, ívelt vagy kombinált elrendezésűek lehetnek. 5.3.7.3 Ajánlás — A futópálya bevezető irány-fény rendszer az illetékes hatóság által meghatározott ponttól addig a pontig tart, amelytől a bevezető fény rendszer — ha van — vagy a futópálya, illetve a futópálya fény rendszer látható lesz. Jellemzők 5.3.7.4 Ajánlás — A futópálya bevezető irány-fény rendszerek minden egyes fény egysége legalább három sorban, vagy más formációban elhelyezett villogó fényből álljon. Ahol ez a rendszer azonosításához segítséget nyújt, a fény rendszert folyamatos fényű egységekkel is kiegészíthetik. 5.3.7.5 Ajánlás — A villogó fény fehér, a folyamatos fény világos, gázzal töltött égő szín legyen. 5.3.7.6 Ajánlás — Ahol lehetséges, a villogó fények a futópálya felé befutó sorrendben villanjanak fel. 2007/70/II. szám 5.3.8 Futópálya küszöb azonosító fények Alkalmazás 5.3.8.1 Ajánlás — Helyezzenek el futópálya küszöb azonosító fényt:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes